ብ1982 ዓ.ም ዝተጋደለ ደራስን ጋዜጠኛን ነጋ ዘርኡ ካብ ሞንጎ እቶም ንጌታቸው ኣሰፋ ካብ ምርኣይ ሓሊፎም ቃለ-መሕተት ዝገበሩ ጋዜጠኛታት ሓደ እዩ። ኣብ ጋዜጣ ወይን መዳለዊ ዓምዲ ተጋድሎ ኮይኑ ንጌታቸው ረኺቡ ቃለ መሕተት ዝገበረሉ ኣጋጣሚ እንትዝክር: "ኣብ ጋዜጣ ወይን ኣብ ዝሰርሐሉ እዋን፡ ዛንታ ተጋደልቲ ትግራይ ዘዘንቱ ዓምዲ "ተጋድሎ" ዝበሃል ገድሊ ተጋደልቲ ትግራይ ዘዘንቱ መደብ ነይሩና። ኣብቲ እዋን ብዛዕባ ሰለስተ ደቆም ዝገበሩ 'ስድራ እንዳ ኣቦይ ረታ' መደብ ንምስራሕ ትልሚ ተዋሂቡኒ" ይብል ። ስድራ እንዳ ኣቦይ ረታ፡ ኣብ ከባቢ ዓድዋ ዝርከቡ፡ ሰለስተ ደቆም ኣጋዲሎም፡ ሰለስተ ደቆም ዘሰውኡ ስድራ ከምዝኾኑ ዝገልፅ ጋዜጠኛ ነጋ፡ ካብቶም ዝተወስኡ ናይቲ ሓደ ኣብቲ እዋን ወተሃራዊ ስለላ ዝነበረ ብዛዕባ ሓለፎም ረታ፡ ታሪኹ ንምፅሓፍ ምስ ሓላፊ መረዳእታን ድሕንነትን ነበር ኣይተ ጌታቸው ኣሰፋ ዝራኸበሉ ኣጋጣሚ ተፈጢሩ። ኣብቲ እዋን ታሪኽ ሓርበኛ ንክስነድ፡ ታሪኽ ሓለፎም ብቐረባ ዝፈልጥ ኣይተ ጌታቸው ኣሰፋ ጥራሕ ኮነ። ኣይተ ጌታቸው አሰፋ ትእዛዝ ማእሰርቲ ከምዝወጾም ተገሊጹ መንግስቲ ትግራይ ንኣይተ ጌታቸው ኣሰፋ ኣሕሊፉ ክህብ ይግደድ'ዶ?
